|  |  |
| --- | --- |
|  28.03.2024 | nr 11 |

**MINISTRI MÄÄRUS**

**Kohtu registriosakonna töökorraldust puudutavate justiitsministri määruste muutmine**

Määrus kehtestatakse äriregistri seaduse § 7 lõike 2 punkti 1 alusel.

**§ 1. Justiitsministri 28. detsembri 2005. a määruse nr 59 „****Kohtule dokumentide esitamise kord“ muutmine**

Justiitsministri 28. detsembri 2005. a määruses nr 59 „Kohtule dokumentide esitamise kord“ tehakse järgmised muudatused:

**1)** määruses asendatakse läbivalt sõna „audiitor“ sõnaga „audiitorettevõtja“ vastavas käändes;

**2)** paragrahvi 123 lõige 1 sõnastatakse järgmiselt:

„(1) Raamatupidamiskohustuslase esindusõiguslik isik määrab aruandluskeskkonnas raamatupidamise aastaaruande audiitorkontrolli tegemiseks audiitorettevõtja. Määratud audiitorettevõtja peab määramise aruandluskeskkonnas aktseptima.“;

**3)** paragrahvi 123 lõige 2 sõnastatakse järgmiselt:

„(2) Audiitorettevõtja vormistab aruandluskeskkonnas vandeaudiitori aruande. Vandeaudiitori aruanne peab olema digitaalallkirjastatud.“.

**§ 2. Justiitsministri 19. detsembri 2012. a määruse nr 60 „Kohtu registriosakonna kodukord“ muutmine**

Justiitsministri 19. detsembri 2012. a määruses nr 60 „Kohtu registriosakonna kodukord“ tehakse järgmised muudatused:

**1)** määruse preambulist jäetakse välja tekstiosa „hooneühistuseaduse § 6 lõike 1,“;

**2)** paragrahvi 213 lõike 2 punkt 11 tunnistatakse kehtetuks;

**3)** paragrahvi 215 lõike 1 punktis 5, § 217 lõike 1 punktis 6 ja § 246 lõike 1 punktis 7 asendatakse sõna „vandeaudiitor“ sõnaga „audiitorettevõtja“ vastavas käändes;

**4)** paragrahvi 215 lõike 1 punktis 9 ja § 246 lõike 1 punktis 14 asendatakse sõna „arvamus“ sõnaga „aruanne“ vastavas käändes;

**5)** paragrahvi 246 lõike 1 punkt 14 sõnastatakse järgmiselt:

„14) mitterahalise sissemakse hindamist kontrollinud audiitorettevõtja – vandeaudiitori aruande alusel;“.

*(allkirjastatud digitaalselt)*

Kalle Laanet

justiitsminister

*(allkirjastatud digitaalselt)*

Tõnis Saar

kantsler